खैहरा का भ्रम जल्द ही दूर हो जाएगा : चीमा
भास्कर संवाददाता | सुल्तानपुर लोधी
क्षेत्रभुलत्थ पूर्व विधायक सुखपाल सिंह खैहरा पूर्व प्रवक्ता कांग्रेस पार्टी की ओर से आम आदमी पार्टी में शामिल होने उपरांत उक्त क्षेत्र के कांग्रेसी नेताओं के साथ अगली रणनीति बनाने के लिए विशेष बैठक सुल्तानपुर लोधी में कांग्रेस विधायक नवतेज सिंह चीमा चीफ व्हिप के निवास स्थान में हुई।
इस मौके चीमा ने कहा कि पार्टी किसी विशेष व्यक्ति का आधार सामजिक पहचान होती है जिससे पार्टी को अलविदा कह है उसका आधार हमेशा के लिए खतम हो जाता है। उन्होंने कहा कि खैहरा के जाने के साथ पार्टी को कोई फर्क नहीं पड़ता क्योंकि कांग्रेस एक नेशनल पार्टी है। चीमा ने कहा कि आम आदमी पार्टी की कार्यगुजारी लोग दिल्ली में देख चुके है अब उससे पंजाब में क्या उम्मीद रखी जा सकती है। उन्होंने दावा किया कि भुलत्थ क्षेत्र से कांग्रेस पार्टी की और से आने वाली चुनावों में मजबूत प्रत्याशी लाया जाएगा। उन्होंने भुलत्थ क्षेत्र के वर्करों को एकजुट होकर चुनाव लड़ने की अपील की। इस मौके कांग्रेस पार्टी के भुलत्थ के सीनियर लीडर अवतार सिंह वालिया ने कहा कि जिस व्यक्ति को पार्टी ने तीन बार विधान सभा चुनाव में हारने पर भी उच्च पदों से नवाजा वह आज कांग्रेस पार्टी को पीठ दिखा कर आप पार्टी में शामिल हो गया। उन्होंने कहा कि खैहरा का भ्रम भी जल्द ही दूर हो जाएगा। उन्होंने कहा कि भुलत्थ के समूह कांग्रेसी वर्करों, नेताओं की अहम बैठक 6 जनवरी को नडाला में होगी। इस मौके प्रीतम सिंह चीमा, लखविंदर सिंह हमीरा, मास्टर जसवंत सिंह खख, तेजा सिंह, प्रदीप सिंह, मनप्रीत सिंह नडाला, गुरमीत सिंह, राजू ढिल्लो आदि उपस्थित थे।
विधायक नवतेज सिंह चीमा भुलत्थ क्षेत्र के कांग्रेसी वर्करों के साथ बैठक के उपरांत।
hin_Deva bho_Deva hin_Deva hin_Deva bho_Deva